উন্নত চিকিৎসাৰ অভাৱত দুবছৰে বিছনাতে দিন কটাইছে বিকাশে । কনমাণি দুই সন্তানক লৈ নিৰুপায় পত্নী । অসম চৰকাৰ, স্বাস্থ্যমন্ত্ৰী আৰু স্থানীয় বিধায়কৰ সহায় ভিক্ষা ।।
দুবছৰৰ পূৰ্বলৈকে পত্নী আৰু দুই সন্তানৰ সৈতে অৰুণাচলৰ কিমিনত এটা মটৰ-গেৰেজ খুলি দুহাতেৰে কাম কৰি সুখে-সন্তোষে জীৱন নিৰ্বাহ কৰি থকা ঢকুৱাখনাৰ খামনৰ বিকাশ সোণোৱাল(৩২)ৰ পৰিয়াললৈ এতিয়া নামি আহিছে অমানিশা ।
মাটি, সা-সম্পত্তি বিক্ৰী কৰি।
ডিব্ৰুগড়ত চলা দীৰ্ঘদিনীয়া চিকিৎসা আৰু বহু টকা খৰছৰ অন্তত বিকাশ কিছু পৰিমাণে সুস্থ হয় যদিও তেওঁৰ ককালৰ পৰা তলৰ অংশ একপ্ৰকাৰ অকামিলা হৈ পৰে। ফলত তেওঁ বহিব,
থিয় দিব নোৱৰাৰ লগতে একো কামেই নিজেই কৰিব নোৱৰা হৈ বিছনাতে দিন কটাবলগা অৱস্থাত পৰে।
ৰাজ্যৰ বাহিৰলৈ নি উন্নত চিকিৎসা কৰিলে বিকাশ সোণোৱালে নিজে চলাচল কৰিব পৰাৰ অৱস্থা পাব বুলি ডিব্ৰুগড়ৰ চিকিৎসকে মন্তব্য কৰিছে যদিও ইতিমধ্যে সাঁচতীয়া সকলো টকা, মাটি-বাৰী, সম্পত্তি যোৱা দুবছৰৰ চিকিৎসাৰ নামত বেচি শেষ কৰাৰ বাবে এতিয়া ৰাজ্যৰ বাহিৰলৈ নি চিকিৎসা কৰাবলৈ অতিকৈ নিৰুপায় হৈ পৰিছে বিকাশৰ পত্নী ।
